
 మనిషిని పడగొట్టేది సగం పొగడ్తే! తనలో తాను ఉప్పొంగిపోతూ నందిని కావ్య వైపు చూసింది. "ఫస్ట్ మనం మెరీనా బీచ్ కి వెళతాం. ఆ తర్వాత అలంకార్లో ఇన్ డీసెంట్ ప్రపోజల్ సినిమాకెళతాం" ప్రపోజ్ చేసింది కావ్య. "ఆ సినిమా బాగుంటుందా?" అడిగింది నందిని. "రొమాటింక్ మూవీ! రేపు పెళ్ళయ్యాక పప్పుసుద్దలా వుంటావా? కొన్ని విషయాలు తెలుసుకోవాలి" నవ్వుతూ అంది కావ్య. కారు ట్రిప్లికేన్ మీదుగా బీచ్ వైపు దూసుకుపోయింది. 
                    * * * "ఏమిటి అంత ఇంపార్టెంట్ పాయింట్? అర్జంటుగా చెప్పు. నా కోసం నందిని ఎదురుచూస్తుంటుంది...." హొటల్లోని ఫ్యామిలీ రూమ్ లో కూర్చుంటూ అంది లిపి. లిపి అమాయకత్వానికి మనసులోనే నవ్వుకున్నాడు రమణ...... పెయింటింగ్ కి ఇన్ స్పిరేషన్ ని యిచ్చిన ఆమె శరీరంలోని ఆకర్షణీయమైన భాగాల్ని దొంగచాటుగా చూస్తున్నాడతను. అర్జంట్ పాయింటూ లేదు. ఏం లేదు. ఏం చెప్పాలో ఆలోచిస్తున్నాడతను.. ఆడవాళ్ళు సింపతీ ట్రాక్ లో సులభంగా పడిపోతారు. అందువల్ల ఆ వైపు నుంచి నరుక్కురావాలని నిశ్చయించుకుని- "చాలా కాలం నుంచి నీతో ఒక విషయం చెప్పాలనుకుంటున్నాను. గాయత్రి గురించి....." "ఇప్పుడేమైంది గాయత్రికి?" "తనకు పిల్లలు మానసిక వ్యాధి ఆమెలో రాన్రానూ ముదిరిపోతోంది. సైకిక్ గా ప్రవర్తిస్తోంది. ప్రతిరోజూ ఏదో గొడవ! గత రెండు నెలలుగా నేను సంసారజీవితానికి కూడా దూరమైపోయానంటే నువ్వు నమ్మవు" అబద్ధానికి తగ్గట్టుగా ముఖం విషాదంగా పెట్టాడు. "ట్రీట్ మెంట్ ఇప్పించలేకపోయావా?" "అదీ అయింది. గాయత్రిలోనే ఏదో లోపం వుందని డాక్టర్స్ నిర్ధారించారు. మనోవ్యాధికి ట్రీట్ మెంట్ ఏమిటి చెప్పు. మామూలుగా వున్నప్పుడు తను కూడా తన పరిస్థితికి బాధపడుతోంది. నన్ను ఇంకో పెళ్ళి చేసుకోమని వత్తిడి తెస్తోంది" తల వంచుకుని అన్నాడు రమణ. "పాపం గాయత్రి మంచిపిల్ల! మంచివాళ్ళకే కష్టాలన్నీనూ....." అంది లిపి బాధగా. "అదే నా బాధ కూడా! తను వాళ్ళ పుట్టింటికి వెళ్ళిపోతానంటోంది. వెళ్ళిపోయే ముందు నీతో మాట్లాడుతుందట..." "నాతోనా? ఎందుకు?" ఉలిక్కిపడుతూ అంది లిపి. "ఎందుకో నాకేం తెలుసు? నువ్వేమీ అనుకోకపొతే ఫ్రాంక్ గా ఒక విషయం చెప్పనా?" "చెప్పు...... ఫర్వాలేదు". "మన స్నేహం గురించి, రిలేషన్ గురించీ గాయత్రికి బాగా తెలుసు. నీలాంటి అదృష్టవంతురాలు ఇంట్లో వుంటే తనకి పిల్లలు పుట్టడానికి అవకాశం వుంటుందేమో...." రమణ చాలా జాగ్రత్తగా ఒక్కొక్క పాయింట్ నూ టచ్ చేస్తున్నాడు. "నేను ఇంట్లో వుండటం అంటే?" అయోమయంగా అడిగిందామె. "అంటే నేను నిన్ను పెళ్ళి చేసుకుంటే ఆమెకు అభ్యంతరం లేదు కానీ......" అంది వింటూనే లిపి షాక్ తిన్నది. మరో సందర్భంగా రమణ ఆ టాపిక్ ను ఎత్తి వుంటే యింకో రకంగా లిపి రియాక్టయ్యేది. "అంటే నా మీద నీకలాంటి అభిప్రాయముందా?" ఆ విషయాన్ని లిపి అంత సూటిగా అడుగుతుందని వూహించలేదు రమణ. ఏం జవాబివ్వలేదతను. కాసేపయ్యాక అన్నాడు- "అనుకోకుండా కష్టాలొచ్చినప్పుడు స్నేహితులే ఆత్మీయులుగా ఇంట్లో ఉంటే ఆ సంతృప్తి వేరు లిపి. ఇంకెవరినైనా నేను పెళ్ళి చేసుకున్నాననుకో గాయత్రి బ్రతుకు ఎంత దుర్భరమైపోతుందో నువ్వు ఆలోచించు. అదే నువ్వయితే...." తన వైపే సూటిగా చూస్తున్న ఆమె కళ్ళవైపు సూటిగా చూడలేక పోయాడు రమణ. అలాంటి సమస్య ఎదురవుతుందని ఆమె ఎప్పుడూ అనుకోలేదు. అందులోనూ ముఖ్యంగా రమణతో. నిజానికి అప్పటివరకూ తన పెళ్ళి గురించి ఎప్పుడూ ఆలోచించలేదు. కానీ ఈ మధ్యే అభినవ్ ఆమె ఆలోచనల్లోకి చొచ్చుకు వచ్చాడని మాత్రం ఆమెకు తెలుసు. "నువ్వు మరోలా అనుకుంటే నేను బాధపడతాను. నిన్ను పెళ్ళి చేసుకుంటే తనకిష్టమని గాయత్రే ప్రపోజ్ అందుకని...." ననుగుతూ అన్నాడు రమణ. "పిచ్చిపిల్ల" అందామె గాయత్రి మీద జాలిపడుతూ. "సమస్యను నీ ముందు పెట్టాను ఇష్టం నీదే/" "లేదు రమణా! అది చాలా తప్పు. గాయత్రితో నేను మాట్లాడుతానులే." ఆమె మాటకు రమణ గుండెల్లో బాంబు పేలినట్టయింది. తను ఎలాగైనా ఆమెని పెళ్ళి చేసుకోవాలని ఒక కథను అల్లాడు రమణ. ఆ కథ వెంటనే పాలిపోయింది. "నువ్వు గాయత్రితో ఏం మాట్లాడతావు? వద్దులే. అది ఏ సమయంలో ఎలా రియాక్టవుతుందో నాకే తెలీదు. ఇంటికొచ్చిన నువ్వు ఇబ్బందిపడితే, నేను బాధపడాల్సి వస్తుంది. ఎలా జరిగితే అలా జరుగుతుంది. ఈ క్షణంలో మన మధ్య జరిగిన చర్చ గురించి నవ్వు మరిచిపో." అరగంట తర్వాత యిద్దరూ బయటికొచ్చారు. ఆటో ఎక్కుతూ చెప్పిందామె రమణతో- "రేపు సాయంత్రం నేను మీ ఇంటికొస్తాను. గాయత్రితో మాట్లాడుతాను." రమణ ఏదో చెప్పబోయాడు. అప్పటికే ఆటో స్టార్టయి పోయింది. అచేతనంగా నిలబడిపోయాడతను.
  * * * * *

 manishini padagottedi sagam pogadte! tanalo taanu uppongipotu nandini kaavya vaipu chusindi. "fust manam merina beach ki velataam. aa tarvaata alankaarlo in desent praposal cinimakelatam" prapoj chesindi kaavya. "aa sinima baguntunda?" adigindi nandini. "romatink moovee! repu pellayyaaka pappusuddalaa vuntava? konni vishayaalu telusukovali" navvutuu andi kaavya. kaaru triplicane meedugaa beach vaipu doosukupoyindi. 
                    * * * "emiti anta impartent point? arjantugaa cheppu. naa kosam nandini eduruchustuntundi...." hotalloni famili room loo kuurchuntuu andi lipi. lipi amaayakatvaaniki manasulone navvukunnadu ramana...... painting ki in spiration ni yichina aame sareeramlooni aakarshaneeyamaina bhaagaalni dongachaatugaa chustunnadatanu. argent paayintuu ledu. yem ledu. yem cheppalo aalochistunnaadatanu.. aadavaallu simpatii track loo sulabhamgaa padipotaru. anduvalla aa vaipu nunchi narukkuraavaalani nischayinchukuni- "chala kaalam nunchi neetho oka vishayam cheppalanukuntunna. gayatri gurinchi....." "ippudemaindi gaayatriki?" "tanaku pillalu maanasika vyaadhi aamelo raanraanuu mudiripotondi. saikik gaa pravartistondi. pratiroju edho godava! gatha rendu nelalugaa nenu samsaarajeevitaaniki kuudaa dooramaipoyaanante nuvvu nammavu" abaddhaaniki taggattugaa mukham vishaadamgaa pettaadu. "treate ment ippinchalekapoyava?" "adhee ayindi. gaayatrilone edho lopam vundani doctors nirdhaarinchaaru. manovyaadhiki treate ment emiti cheppu. maamuulugaa vunnappudu tanu kuudaa tana paristhitiki baadhapadutondi. nannu inko pelli chesukomani vattidi testondi" tala vanchukuni annadu ramana. "paapam gayatri manchipilla! manchivallake kashtaalanneenuu....." andi lipi badhaga. "adhe naa baadha kuudaa! tanu vaalla puttintiki vellipotanantondi. vellipoye mundu neetho maatlaadutundata..." "natona? enduku?" ulikkipadutuu andi lipi. "enduko naakem telusu? nuvvemi anukokapothe frank gaa oka vishayam cheppana?" "cheppu...... farvaledu". "mana sneham gurinchi, relation gurinchi gaayatriki baga telusu. neelanti adrushtavanturaalu intlo vunte tanaki pillalu puttadaaniki avakaasam vuntundemo...." ramana chala jaagrattagaa okkokka point noo tuth chestunnadu. "nenu intlo vundatam ante?" ayomayamgaa adigindame. "ante nenu ninnu pelli chesukunte aameku abhyantaram ledu cony......" andi vintoone lipi shak tinnadi. maro sandarbhamgaa ramana aa tapic nu etti vunte yinko rakamgaa lipi reactayyedya. "ante naa meeda neekalanti abhipraayamundaa?" aa vishayaanni lipi anta suutigaa adugutundani voohinchaledu ramana. yem javaabivvaledatanu. kasepayyaka annadu- "anukokunda kashtalochinappudu snehitule aatmeeyulugaa intlo unte aa santrupti vaeru lipi. inkevarinainaa nenu pelli chesukunnananuko gayatri bratuku entha durbharamaipotundo nuvvu aalochinchu. adhe nuvvayithe...." tana vaipe suutigaa chustunna aame kallavaipu suutigaa chudaleka poyadu ramana. alanti samasya eduravutundani aame eppuduu anukoledu. anduloonuu mukhyamgaa ramanatho. nijaaniki appativarakuu tana pelli gurinchi eppuduu aalochinchaledu. cony ee madhye abhinav aame aalochanalloki chochuku vachaadani maatram aameku telusu. "nuvvu marola anukunte nenu baadhapadataanu. ninnu pelli chesukunte tanakishtamani gayatre prapoj andukani...." nanugutuu annadu ramana. "picchipilla" andame gayatri meeda jaalipadutuu. "samasyanu nee mundu pettaanu ishtam needhe/" "ledu ramana! adhi chala tappu. gaayatrito nenu matladutanule." aame maataku ramana gundello baambu pelinattayindi. tanu elagaina aameni pelli chesukovalani oka kathanu allaadu ramana. aa katha ventane paalipoyindi. "nuvvu gaayatrito yem matladatavu? vaddule. adhi e samayamlo ela riyaaktavutundo naake teleedu. intikochina nuvvu ibbandipadite, nenu badhapadalsi vastundi. ela jarigithe alaa jarugutundi. ee kshanamlo mana madhya jarigina charcha gurinchi navvu marichipo." araganta tarvaata yiddaruu bayatikocharu. auto ekkutuu cheppindame ramanatho- "repu saayantram nenu mee intikostaanu. gaayatrito maatlaadutaanu." ramana edho cheppaboyadu. appatike auto startiayi poyindi. achetanamgaa nilabadipoyaadatanu.
  * * * * *